
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ
ТЕСКЕМЕ

2017-жылдын «12» сентябры             № 123                                  Москва шаары

Евразия экономикалык комиссиясы менен Монголиянын Адистештирилген инспекциясынын Башкы башкармалыгынын  ортосундагы ветеринариялык-санитардык жана карантиндик фитосанитардык чаралар жаатында кызматташуу тууралуу меморандумдун долбоору жөнүндө

1. Евразия экономикалык комиссиясы менен Монголиянын Адистештирилген инспекциясынын башкы башкармалыгынын ортосундагы ветеринариялык-санитардык жана карантиндик фитосанитардык чаралар жаатында кызматташуу тууралуу меморандумдун долбоору (тиркелет) жактырылсын.

Евразия экономикалык комиссиясынын Техникалык жөнгө салуу боюнча Коллегия мүчөсү (Министр) В.Н. Корешковага кол коюу тууралуу сүйлөшүүлөр учурунда тиркелген долбоорго принципиалдуу эмес мүнөздөгү өзгөртүүлөрдү киргизүүгө уруксат берип, көрсөтүлгөн Меморандумга кол коюу тапшырылсын.  

2.Ушул тескеме кабыл алынган датадан баштап күчүнө кирет.

Евразия экономикалык комиссиясынын 

Коллегиясынын төрагасы                          


                   Т. Саркисян

Долбоор

Евразия экономикалык комиссиясы менен Монголиянын Адистештирилген инспекциясынын Башкы башкармалыгынын  ортосундагы ветеринариялык-санитардык жана карантиндик фитосанитардык чаралар жаатында кызматташуу тууралуу МЕМОРАНДУМ
Мындан ары Тараптар деп аталган, Евразия экономикалык комиссиясы жана Монголиянын Адистештирилген инспекциясынын Башкы башкармалыгынын,

2015-жылдын 17-июнундагы Евразия экономикалык комиссиясы менен Монголия Өкмөтүнүн ортосундагы кызматташуу тууралуу меморандумду негиз кылып алып,

жаныбарлар ооруларын, ветеринариялык-санитардык жактан кооптуу өндүрүмдү жана карантиндик зыяндуу организмдердин жыйылуусун алдын алуу максатында ветеринариялык-санитардык жана карантиндик фитосанитардык чаралар жаатында өз ара пайдалуу кызматташууну өнүктүрүүнү каалоо менен,

мал чарбачылыгын, жаныбарлар жана жаныбарлардан алынуучу азыктар менен коопсуз сооданы өнүктүрүү үчүн, ошондой эле калкты жаныбарлардан адамдарга жугуучу оорулардан коргоо, өсүмдүктөрдөн алынуучу азыктар менен өз ара сооданы жүзөгө ашырууда Евразия экономикалык бирликке мүчө мамлекеттердин жана Монголиянын аймагында фитосанитардык коопсуздукту камсыздоо үчүн жаныбарлардын ден соолугун коргоо боюнча маанилүү ролду таанып, 

өз ара урматтоо, ачыктык жана ак ниеттүүлүк принциптерине негизденип,

төмөндөгү өз ара түшүнүшүүгө келдик:

1. Тараптар өз компетенциясынын алкагында ветеринариялык-санитардык жана карантиндик фитосанитардык чаралар жаатында төмөнкү багыттар боюнча кызматташууну ишке ашырууну ниеттенет:

жаныбарлардын ден соолугун коргоо, жаныбарлардын ооруларын, анын ичинде адам жана жаныбарларга жугуучу оорулар (зоонозаларды) алдын алуу жана аларга каршы күрөшүү маселелери боюнча өз ара аракеттенүү;

жаныбарлардан алынуучу азыктын ветеринариялык-санитардык коопсуздугун камсыздоо маселелери боюнча өз ара аракеттенүү;

карантиндик фитосанитардык чараларды колдонуу маселелери боюнча өз ара аракеттенүү;

ветеринариялык-санитардык жана карантиндик фитосанитардык чараларды лабораториялык камсыздоону уюштуруу маселелери боюнча өз ара аракеттенүү.

2. Ушул Меморандумдун алкагында кызматташуу төмөндөгү жолдор менен жүзөгө ашырылышы мүмкүн:

укуктук жана техникалык документациялар жана өз ара кызыкчылыктарды билдирген жана башка маалыматтар менен (таркатуу чектелген документтерди кошпогондо) алмашуу; 

бир Тарап өкүлдөрүнүн экинчи Тарап өткөрүүчү иш-чараларга катышуу;

өз ара кызыкчылыктарды билдирген маселелер боюнча консультация берүү.

3. Ушул Меморандумдун алкагында Тараптар алган маалымат үчүнчү жакка бул маалыматты берген Тараптын жазуу түрүндө макулдугу болгон учурда гана берилиши мүмкүн. Евразия экономикалык комиссиясы Монголиянын Адистештирилген инспекциясынын Башкы башкармалыгынан алынган маалыматты Евразия экономикалык бирликке мүчө мамлекеттерге анын жазуу түрүндөгү макулдугусуз бере алат. 

4. Тараптар муктаждык болгон учурда биргелешкен жолугушууларды, анын ичинде 2015- жылдын 17- июнундагы Евразия экономикалык комиссиясы менен Монголия Өкмөтүнүн ортосундагы кызматташуу тууралуу меморандумга ылайык түзүлгөн жумушчу топтун алкагында да өткөрсө болот. Көрсөтүлгөн жолугушууларга Евразия экономикалык бирлигине мүчө мамлекеттердин өкүлдөрү катыша алат.

5. Ушул Меморандумду ишке ашыруу максатында Тараптардын өз ара аракеттенүүсүн координациялоо төмөндөгүдөй ишке ашырылат:

Евразия экономикалык комиссиясы тарабынан – Санитардык, фитосанитардык жана ветеринардык чаралар департаменти;

Монголиянын Адистештирилген инспекциясынын Башкы башкармалыгы тарабынан – Экспортту, импортту жана чек ара карантинди көзөмөлдөө боюнча департаменти ишке ашырат.

6. Ушул Меморандумга Тараптардын өз ара макулдугу боюнча тийиштүү протоколго кол коюу жолу менен ушул Меморандумдун ажырагыс бөлүгү болуп эсептелген өзгөртүүлөр киргизилиши мүмкүн.

7. Ушул Меморандум эл аралык келишим болуп эсептелбейт жана эл аралык укук менен жөнгө салынган укуктар менен милдеттенмелерди жаратпайт. Ушул Меморандум ошондой эле Тараптарга эч кандай Финансылык милдеттерди жүктөбөйт.

8. Ушул Меморандум ага Тараптар кол койгон датадан баштап колдонулат.

9. Тараптардын ар бири экинчи Тарапка ушул Меморандумдун колдонулушун токтотуу тууралуу ниетин тийиштүү кат түрүндөгү кабарлама жиберүү аркылуу анын колдонулушун токтотууга укуктуу. Ушул Меморандумду колдонуу экинчи Тарап ошондой кабарлама алган датадан баштап календардык 60 күн өткөндөн кийин токтотулат. 

20____ жылдын «____» _____________ _______________шаарында ар бири орус жана монгол тилдериндеги эки даанада кол коюулат.

